**Ministru kabineta noteikumu projekta “Grozījumi Ministru kabineta 2007.gada 2.janvāra noteikumos Nr.16 “Preču un pakalpojumu loteriju organizēšanas uzraudzības un**

**kontroles kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016.gada 9.augusta sēdes protokola Nr.39 47.§ “Informatīvais ziņojums “Par iespējām palielināt ieņēmumus”” 2.1.apakšpunkts un 10.punkts, [Preču un pakalpojumu loteriju likuma](http://m.likumi.lv/ta/id/76989-precu-un-pakalpojumu-loteriju-likums) [21.pants.](http://m.likumi.lv/ta/id/76989-precu-un-pakalpojumu-loteriju-likums#p21) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2016.gada 9.augusta sēdes protokola Nr.39 47.§ “Informatīvais ziņojums “Par iespējām palielināt ieņēmumus”” 2.1.apakšpunktam un 10.punktam ar 2017.gada valsts budžeta likumprojektu paketi tika virzīts likumprojekts “Grozījumi Preču un pakalpojumu loteriju likumā”. Saeima 2016.gada 23.novembrī pieņēma likumu “Grozījumi Preču un pakalpojumu loteriju likumā” (Nr.698/Lp12), kas paredz, ka ar 2017.gada 1.janvāri visām preču vai pakalpojumu loterijām, neatkarīgi no laimestu fonda apmēra, lai tās drīkstētu organizēt, būs jāsaņem Izložu un azartspēļu uzraudzības inspekcijas (turpmāk – Inspekcija) atļauja. Rezultātā no Preču un pakalpojumu loteriju likuma tiek izslēgtas normas, kas nosaka, ka, lai drīkstētu organizēt preču vai pakalpojumu loteriju, kuras laimestu fonds nav lielāks par 720 *euro*, par tās organizēšanu Ministru kabineta noteiktajā kārtībā ir jāpaziņo Inspekcijai. Ņemot vērā minēto, nepieciešams veikt grozījumus Ministru kabineta 2007.gada 2.janvāra noteikumos Nr.16 “Preču un pakalpojumu loteriju organizēšanas uzraudzības un kontroles kārtība” (turpmāk – noteikumi), izslēdzot noteikumu 7., 8. un 10.punktu, kas attiecas uz preču vai pakalpojumu loterijām, kuru laimestu fonds nav lielāks par 720 *euro*. Vienlaikus, lai nodrošinātu tiesisko paļāvību un noteiktību, noteikumus paredzēts papildināt ar 16.1punktu, kas paredz, ka preču vai pakalpojumu loterijām, kuru laimestu fonds nav lielāks par 720 *euro*, un par kuru organizēšanu komersants Inspekcijai paziņojis līdz 2016.gada 31.decembrim, piemēro noteikumu redakciju, kas bija spēkā līdz 2016. gada 31.decembrim.  |
| 3. | Projekta izstrādē iesaistītās institūcijas | Inspekcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuri vēlas organizēt preču vai pakalpojumu loterijas. Inspekcijā 2015.gadā tika iesniegti 269 iesniegumi (kuru laimestu fonds ir lielāks nekā 720 *euro*) un 646 paziņojumi (kuru laimestu fonds ir mazāks nekā 720 *euro*). |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību un administratīvo slogu netiks mainīta, jo arī šobrīd komersanti, kuri vēlas organizēt preču vai pakalpojumu loterijas, iesniedz Inspekcijā visus nepieciešamos dokumentus, lai saņemtu loterijas atļauju. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai Noteikumu projekts pēc iesniegšanas Ministru kabinetā tiks publicēts Ministru kabineta mājas lapā sadaļā „Tiesību aktu projekti”. Sabiedrība ir informēta par šādām izmaiņām, izstrādājot likumprojektu “Grozījumi Preču un pakalpojumu loteriju likumā”.  |
| 2. | Sabiedrības līdzdalība projekta izstrādē | Noteikumu projekts tika nosūtīts saskaņošanai Latvijas Darba devēju konfederācijai un Latvijas Tirdzniecības un rūpniecības kamerai. |
| 3. | Sabiedrības līdzdalības rezultāti | Latvijas Darba devēju konfederācija saskaņoja noteikumu projektu bez iebildumiem un priekšlikumiem. No Latvijas Tirdzniecības un rūpniecības kameras atzinums netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.Noteikumu projekts tiks īstenots, nepalielinot esošo darbinieku skaitu Inspekcijā. |
| 3. | Cita informācija | Nav. |

*Anotācijas III, IV, V sadaļa – projekts šo jomu neskar.*

Finanšu ministre D.Reizniece-Ozola

Avotiņa, 67095515

inga.avotina@fm.gov.lv